আজ ১৫ আগস্ট। দেশব্যাপী জাতির পিতা বঙ্গবন্ধু শেখ মুজিবুর রহমানের মৃত্যুদিন পালিত হলো ঘটা করে। ব্যানার, ফেস্টুন, পোস্টারে পোস্টারে ছেয়ে ছিল রাজধানীসহ সারাদেশের রাস্তাঘাট দেয়ালের পর দেয়াল। সেখানে হাস্যোজ্জ্বল নেতা-উপনেতাদের পদ-পদবী সম্বলিত বড় বড় ব্যানারের ছবির এক কোণায় বিমর্ষ ম্লান মুখের শেখ মুজিবকে দেখলে যেকোনো মুজিব ভক্তের মনই মোচড় দিয়ে উঠবে। সেই শোকটা কতটা নিজেকে প্রদর্শনের তা নিয়ে প্রশ্ন জাগতেই পারে। দুই মেয়াদে সরকার ক্ষমতায়। আওয়ামী লীগের ভিতরে শেখ মুজিবের আমলের খন্দকার মোশতাকের মতো বিশ্বাসঘাতকের সংখ্যাটা এই আমলেও যে কম নয় তা সহজেই অনুমেয়।